臺灣清治時期

臺灣清治時期係臺灣史嘅一個時期，由1683年大清派施琅滅明鄭，直到1895年大清簽《馬關條約》割讓臺灣畀大日本帝國，總共212年。

行政區

臺灣道時期
清收咗台灣之後，設立咗臺廈道，同廈門共署，並同時隸屬當時嘅福建省。道係清朝行政區之一，地位喺省同府之間，而總管廈門同臺灣嘅臺廈道道署設喺廈門。1684年，臺廈道轄下設一府三縣：新港溪以北係諸羅縣，新港溪到二仁溪間係臺灣縣，二仁溪以南係鳳山縣

1723年，臺廈道改名叫臺灣道，下轄一府四縣一廳：喺諸羅縣嘅虎尾溪以北增設彰化縣，另設淡水同知兼巡北路。

1727年臺灣道正式同廈門分離，並將道署移到臺南。臺灣道設一府四縣二廳，包括新成立嘅澎湖廳。

1731年，彰化縣嘅大甲溪以北正式歸淡水廳。

1787年平定林爽文起義後，將諸羅縣改叫嘉義縣。

1811年增設噶瑪蘭廳。

1875年，臺灣增設二府八縣四廳。新設立嘅臺北府下轄三縣一廳，即宜蘭縣、淡水縣、新竹縣同基隆廳。臺灣府下轄五縣三廳，即彰化縣、嘉義縣、臺灣縣、鳳山縣、恆春縣、卑南廳、澎湖廳同埔里社廳。

臺灣省時期
1885年朝廷敕命臺灣建省，設二府八縣四廳。

1887年臺灣至獨立設省，因為同福建省仍有啲行政業務，因此官方正式名叫福建臺灣省，不過一般叫分治後嘅臺灣做臺灣省。臺灣建省後下設臺北府、臺灣府、臺南府三府，嗰時嘅「臺灣府」範圍大概係而家嘅臺灣中部地區。

1887年臺灣先至正式建省，設三府十一縣三廳一直隸州：省城係原彰化縣橋仔圖，並喺省城所在地新設臺灣府同臺灣縣，原臺灣府改叫臺南府，原臺灣縣改叫安平縣。

1894年臺北府增設南雅廳，臺灣形成三府十一縣四廳一直隸州。

攷